**Kerecsendi Német Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: kerecsendisvabok@gmail.com**

***J e g y z ő k ö n y v***

***a Kerecsendi Német Nemzetiségi Önkormányzat***

***2022. június 27.-ei testületi üléséről***

**Az ülésen elfogadott döntések:**

|  |  |
| --- | --- |
| 7/2022. (VI.27.) NNÖ határozat | 2021. évi gazdálkodásról szóló beszámoló |
| 8/2022 (VI.27.) NNÖ határozat | Régi iskola melletti kereszt áthelyezési kérelme |
| 9/2022 (VI.27.) NNÖ határozat | 2022.08.13. Hollókő kirándulás |
| 10/2022 (VI.27.) NNÖ határozat | 2022.08.28. közmeghallgatás időpontja |

*A jegyzőkönyv 5-10. közötti számozott oldalt tartalmaz.*

**J E G Y Z Ő K Ö N Y V**

**Készült:** 2022. június 27-én Német Nemzetiségi Önkormányzat képviselő-testületi ülésén (Kerecsend, Fő u. 55.)

**Jelen vannak:**

Schönberger Csaba Jakob elnök

Kovácsné Szucsik Katalin elnök-helyettes

Szucsik Péter képviselő

dr. Szász Kata jegyző

**Az ülés napirendjei:**

1. Tájékoztató a legutóbbi testületi ülés óta tett intézkedésekről

előadó: Schönberger Csaba Jakob elnök

1. Beszámoló az Önkormányzat 2021. évi gazdálkodásáról

előadó: Schönberger Csaba Jakob elnök

1. Egyebek

**Schönberger Csaba Jakob elnök:**

Tisztelettel köszöntöm a kedves megjelent képviselő-társaimat, külön üdvözlöm a jegyzőt. Megállapítom, hogy határozatképesek vagyunk. A mai ülés jegyzőkönyvének hitelesítésével Kovácsné Szucsik Katalin elnök-helyettest javaslom megbízni. Javaslom továbbá, hogy a meghívó szerinti napirendi pontokat tárgyaljuk meg.

*Az NNÖ a javaslatot elfogadta, a jegyzőkönyv hitelesítésével Kovácsné Szucsik Katalin elnök-helyettest bízta meg, a napirendhez javaslat nem hangzott el.*

1. **napirendi pont**

**Schönberger Csaba Jakob elnök:**

A legutóbbi testületi ülés óta eltelt időszak eseményeiről a következő tájékoztatást adom:

Április 8.-án a Szentgerhartz egyesület Keresztút eseményén vettem részt, melyet egy szomorúbb esemény követett április 22.-én, mikor Mikus Pál temetésén vettem részt. Május 7. Vácon májusi ájtatosság misén vehettem részt, ahol a pap német nyelven misézett. Hozzáteszem, hogy a prédikáció már magyarul történt, de a német mise nagyon szép volt. A következő esemény május 28.-án volt, amikor is az Észak-Magyarországi Német Nemzetiségi Önkormányzatok Szövetsége (ÉMNÖSZ) tartotta meg az éves közgyűlését mely ez alkalommal Budaörsön került megrendezésre. Ezt követte június 4.-én az Ikladi sördélután, majd június 16.-án az Országos Kultúrgála, mely a Covid miatt most került megszervezésre Budapesten. Végezetül pedig június 25.-én az Aldebrői Derelye fesztiválon főzött az önkormányzat képviselő testülete.

A fenti eseményen túl zajlik a két jelenleg is futó pályázat napi ügyeinek az intézése. A keresztes pályázattal kapcsolatban Rácz úr az előzetes ígéretet a kövekre vonatkozóan tartja, azonban a kővágás és faragás díja már az önkormányzatot terhelné. Én egyeztettem egy kőfaragóval, aki arról tájékoztatott, hogy majd utánanéz pontosan mennyi lenne a faragás díja. Szerencsére van időnk mert a pályázat határideje 2022. december 31.

Kérem fogadjátok el az elnöki beszámolómat.

*A Képviselő testület az elnöki tájékoztatáshoz kérdést nem tettek fel, a tájékoztatást tudomásul vették.*

1. **napirendi pont**

**Schönberger Csaba Jakob elnök:**

Kérem fogadjátok el a 2021. évi gazdálkodásról szóló beszámolót.

*A Képviselő testületnek az elnök előterjesztésével kapcsolatban kérdése, észrevétele nem volt, egyhangú szavazással (három igen szavazattal) az alábbi határozatot fogadták el:*

**7/2022. (VI.27.) NNÖ határozat**

A Kerecsendi Német Nemzetiségi Önkormányzat megtárgyalta és elfogadta az NNÖ 2021. évi gazdálkodásról szóló beszámolót és azt 2.178.919 Ft nyitó pénzkészlettel, 1.798.979 Ft bevétellel, 2.709.835 Ft kiadásal és 1.268.063 Ft záró pénzkészlettel a határozat melléklete szerinti részletezésben elfogadta.

Felelős: Schönberger Csaba Jakob elnök

Határidő: azonnal

1. **napirendi pont**

**Schönberger Csaba Jakob elnök:**

A keresztes pályázattal kapcsolatban lenne egy döntést igénylő javaslatom: a 4 db kereszt közül az egyik, a régi iskola mellett található kereszt jelenleg magánterületen fekszik. Szerintem jobb lenne, ha a mellette lévő közterületen állítanánk fel és akkor nem lenne abból gond, hogy a telektulajdonos mennyire vigyáz rá és mennyire látogatható. Ehhez kapcsolódóan szeretnék egy kérelmet benyújtani a Kerecsendi Önkormányzathoz, aki a közterület tulajdonosa, hogy engedélyezzék ezt, valamint, hogy a három Kerecsenden található kereszt legyen felrajzolva a térképekre.

*A képviselők a javalattal egyetértettek és arról egyhangú szavazással, három igen szavazattal az alábbi határozatot fogadták el:*

**8/2022. (VI.27.) NNÖ határozat**

A Kerecsendi Német Nemzetiségi Önkormányzat Kerecsend Község Önkormányzatához olyan kérelemmel fordul melyben kéri a kerecsendi régi általános iskola melletti jelenleg magánterületen található kereszt áthelyezését a szomszédos közterületre. Ehhez kéri Kerecsend Község Önkormányzatának tulajdonosi hozzájárulását.

Felelős: Schönberger Csaba Jakob elnök

Határidő: azonnal

**Schönberger Csaba Jakob elnök:**

Továbbá olyan javaslatom lenne, hogy nagy NNÖ rendezvény helyett szervezzünk egy kirándulást Hollókőre, augusztus 13.-án, melyen a helybéli kerecsendi németek vehetnének részt.

**Szucsik Péter képviselő:**

Támogatom az ötletet, kérdés, hogy milyen összegben gondolkodunk.

**Kovácsné Szucsik Katalin elnök-helyettes:**

Ahhoz tényleg tartalmas legyen ez a kirándulás, szerintem ne sajnáljuk rá a pénzt. Javaslom, hogy első körben 400.000 Ft-ban gondolkodjunk és legfeljebb módosítunk a keretösszegen.

**Schönberger Csaba Jakob elnök:**

Ki az, aki támogatni tudja a Hollókői kirándulás megszervezését 400.000 Ft összegben?

*A képviselők a javalattal egyetértettek és arról egyhangú szavazással, három igen szavazattal az alábbi határozatot fogadták el:*

**9/2022. (VI.27.) NNÖ határozat**

A Kerecsendi Német Nemzetiségi Önkormányzata saját költségvetési kereteiből 2022. augusztus 13.-ra kirándulást szervez Hollókőre, mely megvalósítására 400.000 Ft összeget tesz félre.

Felelős: Schönberger Csaba Jakob elnök

Határidő: július 15.

**Schönberger Csaba Jakob elnök:**

Talán még kicsit korai, de javaslom, hogy már most tűzzük ki az idei évi közmeghallgatás időpontját nehogy a Covid miatt ne tudjuk megtartani. Nem tudom mennyire követitek a híreket, de sajnos a fertőzöttek száma megint felfelé ível és már most azt rebesgetik, hogy ősszel megint lezárások lesznek. Pont emiatt szerintem jobb lenne még most nyár végén letudni, mondjuk a hollókői kirándulás után. Legyen augusztus 28. 18.:00 és legfeljebb módosítunk rajta.

*A képviselők a javalattal egyetértettek és arról egyhangú szavazással, három igen szavazattal az alábbi határozatot fogadták el:*

**10/2022. (VI.27.) NNÖ határozat**

A Kerecsendi Német Nemzetiségi Önkormányzata a 2022-as évi közmeghallagtás időpontját augusztus 28., délután 6 órára tűzi ki.

Felelős: Schönberger Csaba Jakob elnök

Határidő: július 15.

*Mivel több észrevétel, hozzászólás nem érkezett, Schönberger Csaba Jakob elnök bezárta az ülést.*

Kerecsend, 2022.06.28.

kmf.

 Schönberger Csaba Jakob Kovácsné Szucsik Katalin

 elnök elnök-helyettes